
Z A P I S N I K
5. sjednice Vijeća Mjesnog odbora Peščenica,
04.10.2021.
u prostorijama mjesnog odbora PEŠČENICA,
s početkom u 18:00 sati



NAZOČNI ČLANOVI VIJEĆA:
NINA ŠANTIĆ, VLATKA BAJZEK OSMAN,SANJA BALENOVIĆ,TOMISLAV HENDIJA,DEAN JOKETOVIĆ,GORAN KRŠNJAVI I VIŠNJA FERENČAK


Predsjedava NINA ŠANTIĆ, predsjednik-ca Vijeća.

Zapisnik vodi NINA ŠANTIĆ



	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.

	Bez rasprave, jednoglasno Vijeće prihvaća tekst Zapisnika 4. sjednice Vijeća, održane 13.9. 2021 bez izmjena 

	Vijeće jednoglasno utvrđuje


D N E V N I   R E D


1. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina (donijeti mišljenje)
2. Projektiranje i izgradnja cesta kroz Program gradnje komunalne infrastrukture -davanje mišljenja
3. Aktualna komunalna problematika
4. Korištenje prostora MS Peščenica
5. Razno: izvješća, pitanja i prijedlozi
	
Ad 1.	Mišljenje VMO o Nacrtu prijedloga Odluke o mjestima za trgovinu na malo i izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

Članovi Vijeća primili su pisani materijal uz poziv  na sjednici.

	
	                                            Z A K LJ U Č A K

Vijeće mjesnog odbora Peščenica daje pozitivno mišljenje i jednoglasno prihvaća Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina


Ad 2.	Projektiranje i izgradnja cesta kroz Program gradnje komunalne infrastrukture                     -davanje mišljenja

Predsjednica informira nazočne kako su dobili na uvid od strane Gradskog ureda za prostorno uređenje, izgradnju grada, graditeljstvo, komunalne poslove i promet, plan projektiranja i izgradnje cesta kroz Program gradnje komunalne infrastrukture  prema tablici u privitku te moli Vijeće da donese mičljenje o istom. 
Predsjednica daje riječ potpredsjednici Vlatki Bajzek Osman koja je Vijeće upoznala s problematikom te točno na računalu  pokazala gdje bi trebale biti buduće prometnice. 
Mišljenja smo kako bi  navedene predložene izgradnje cesta narušile kvalitetu stanovanja građana te kako “probijanje” sadašnjih slijepih ulica (Resničke, Sesvetske, Galovićeve) nije u javnom interesu. Probijanjem navedenih ulica dogodit će se još veći preljev automobila sa Svetica  koji će koristiti Resničku, Galovićevu, Harambašićevu kao prečac do Nove Branimirove, Heinzelove i sl. koji je i sada prisutan. Građani/stanari tih i okolnih ulica već sada osjećaju zagušenje prometom i korištenje određenih kvartovskih ulica kao prečica, a probijanjem novih ulica Stara Pešća bi postala mreža prečica s narušenom kvalitetom stanovanja i ugroženim pješačkim prometom. 
Također smo mišljenja kako je prioritetni javni i društveni interes izgradnja Osnovne škole Dragutina Kušlana koja se planira graditi na parcelama vrlo blizu predloženih prometnica i za koju je napravljen idejni projekt još 2007. na bazi 400 đaka, a povećanjem kvarta (što će trenutni popis stanovnika i pokazati) se ukazala potreba za  većim prostornim obuhvatom škole, te smatramo kako bi se najprije trebalo zadovoljiti sve uvjete za izgradnju škole, a tek onda ulaziti u projekte izgradnje cesta: Spojna cesta od ulice Alberta Štrige do Stara Peščenica II, Spojna Stara Peščenica II-prometnica 1, Stara Peščenica, Čerinina.   
	
 Iz navedenog Vijeće donosi.
                                           ZAKLJUČAK I MIŠLJENJE

Vijeće mjesnog odbora Peščenica daje negativno mišljenje po svim točkama: r.b.14, spojna cesta od ulice Alberta Štrige do Stara Peščenica II, Spojna Stara Peščenica II-prometnica 1, Ulica Dvorište, Resnička, Galovićeva i spojne ulice Dvorište i Svetica, Stara Peščenica, Čerinina, Trpinjska, Sesvetska ulica te moli da se napravi revizija postojećih urbanističkih planova uređenja: Urbanistički plan uređenja “Svetice” i Urbanistički plan uređenja “Peščenica sjever-Štrigina”, oba usklađena sa GUP-om Grada Zagreba. Također tražimo drugo mišljenje prometnih stručnjaka i urbanista i/ili izradu nove stručne prometne studije koja bi u prometna rješenja pokušala utkati interes stanara i sačuvati autentičnost kvarta kao  mirnog kvarta s usporenim prometom (ulice koje se planiraju probiti su do sada bile slijepe (Dvorište, Galovićeva, Resnička, Sesvetska) te svakako prvenstveno voditi računa o prioritetnom javnom društvenom interesu, izgradnji Osnovne škole Dragutina Kušlana. 

Ad 3. Aktualna komunalna problematika

1. Predsjednica obavještava Vijeće o zaprimljenom prijedlogu građana M.M. putem maila za hitno postavljanje ograde na parceli između k.č.287, k.o.Peščenica u Zagrebu  Resnička 14 i dječjeg igrališta. Na parceli je uklonjena građevina i nakon uklanjanja ostao je prostor koji je potencijalno opasan za manju djecu koja bi mogla istrčati iz parka i naći se na trenutno slijepoj ulici Resničkoj.
            
            U raspravi sudjeluju: svi, navodi se kako na adresi Resnička 12 postoji također ruševna građevina koja će se moguće jednog dana također ukloniti te će biti potrebno postavljati ogradu i na taj dio, također po direktivi EU koja još nije obavezna svi parkovi bi radi sigurnosti djece trebali biti u potpunosti ograđeni, no Vijeće smatra kako bi potpunim ograđivanjem navedenog parka nagrdili vizuru parka te 

            Vijeće jednoglasno donosi

                                                           
                                                           Z A K LJ U Č A K

                S obzirom da se u ovom predmetu radi o sigurnosti djece, Vijeće smatra kako nije dovoljno kompetentno i stručno te se ne želi stavljati ispred struke  u  procjeni o tome da li je na navedenoj lokaciji ugrožena sigurnost djece i kolika je vjerojatnost stradavanja djeteta pod točkovima automobila u smirenom prometu na trenutno slijepoj ulici te  moli stručnjake na izvid terena te, ukoliko stručnjaci tako odrede, postavljanje ograde prema troškovniku u prilogu. 

     

2. Predsjednica usmeno informira nazočne o predmetu rasprave i odlučivanja. U dežurstvu dana 23.9.2021 bio je građanin M.Z. te molio postavljanje niskih klamerica kao zabrana za parkiranje na adresi Bistrička preko puta broja 10 iza rasvjetnog stupa u smjeru istoka najmanje 5M-nepropisno parkirana vozila sprječavaju prolazak hitne pomoći, vatrogasaca i dr. 

            U raspravi sudjeluju: svi 

            Vijeće jednoglasno donosi

Z A K LJ U Č A K

   Vijeće MO Peščenica  predlaže VGČ da se od  nadležnih službi traži postavljanje niskih klamerica na adresi Bistrička, iza rasvjetnog stupa u smjeru istoka najmanje 5m jer nepropisno parkirana vozila sprječavaju prolazak vozila hitne pomoći, vatrogasaca i dr. 

           


3. Predsjednica usmeno informira nazočne o predmetu rasprave i odlučivanja.
           na mail je stigla zamolba građanina V.H. o uklanjanju betonskih stajališta za autobuse na adresi Zvonimirova 74 i 100


 U raspravi sudjeluju:  vijećnik T. Hendija smatra kako bi se uklanjanjem betonskih podložaka korisnici noćnih linija koji izlaze iz autobusa mogli žaliti da moraju zagaziti u blato i predlaže da se traži mišljenje nadležnih službi koliko su noćne linije autobusa česte na tom predjelu te da li su betonski podlošci nužni  

            Vijeće jednoglasno donosi


                                                           Z A K LJ U Č A K
Vijeće moli mišljenje nadležnih službi ZET-a i Zagrebačkih cesta koliko su betonski podlošci nužni na lokaciji Zvonimirova 70 i Zvonimirova 100 te ukoliko se navedene službe slažu, moli uklanjanje istih. (slike u prilogu)   

   
4. Predsjednica usmeno informira nazočne o predmetu rasprave i odlučivanja.
           Na mail je stigla zamolba ravnateljice Centra za odgoj i obrazovanje “Vinko Bek”, gđe. Ivane Rotim za uključivanje u planiranje preinaka i postavljanje traka vodilja za slijepe i slabovidne te predsjednica predlaže u Plan komunalnih aktivnosti uvrstiti rekonstrukciju nogostupa Kušlanova-Njegoševa-Harambašićeva, postavljanje traka vodilja i stupića s reflektirajućim trakama kako bi što je moguće više olakšali kretanje naših susjeda korisnika centra “Vinko Bek”.


 
            Vijeće bez rasprave jednoglasno donosi


                                                           Z A K LJ U Č A K

Vijeće mjesnog odbora Peščenica moli VGČ da u plan izmjene komunalnih aktivnosti za 2021. godinu uvrsti rekonstrukciju nogostupa  Kušlanova-Njegoševa-Harambašićeva s postavljanjem traka vodilja i stupića s reflektirajućim trakama po uputi stručnih suradnika i ravnateljice centra “Vinko Bek” 

   
5. Predsjednica usmeno informira nazočne o predmetu rasprave i odlučivanja.
           Stanari ulice Dvorišta su se žalili kako se njihova ulica ne čisti te smo tražili uvid u raspored čišćenja i uvidom u isti uvidjeli smo da predmetna ulica nije na popisu.Predsjednica predlaže  Vijeću da glasaju o  prijedlogu za uvrštavanje čišćenja ulice u plan redovnog održavanja ulicu Dvorište



            Vijeće jednoglasno bez rasprave  donosi


                                                           Z A K LJ U Č A K

te traži VGČ da od nadležnih službi zatraži uvrštavanje čišćenja ulice Dvorište u plan redovnog održavanja.





             Ad 4.   Korištenje prostora MS Peščenica


	Predsjednica usmeno informira nazočne o predmetu rasprave i odlučivanja.
Na sastanku održanog 16.09.2021 sa svim korisnicima prostora na kojem su bili nazočni vijećnici Tomislav Hendija, vijećnica Višnja Ferenčak te predsjednica vijeća mjesnog odbora Nina Šantić, dogovorno su usuglašeni termini korištenja prostora mjesne samouprave kako slijedi prema tablici u prilogu te Zahtjevima u prilogu.

Z A K LJ U Č A K
o korištenju prostora


Vijeće mjesnog odbora Peščenica odobrava višekratno korištenje dvorane klubu: PLESNI KLUB “SPIN” u terminima PONEDJELJAK I PETAK OD 18:00 DO 22:00  

Vijeće mjesnog odbora Peščenica odobrava višekratno korištenje dvorane  FOLKLORNOJ SKUPINI “KOLO” u terminu UTORKOM I SRIJEDOM OD 19h DO 22h
i korištenje prostorije br.3 u istom terminu

Vijeće mjesnog odbora Peščenica odobrava višekratno korištenje dvorane udruzi “ŠKOLA PREŽIVLJAVANJA U PRIRODI “AGRAM” u terminima SRIJEDA OD 17:30 DO 19:00 TE PETAK 17:00-18:00 
i korištenje prostorije br.1 I 2 SVAKI RADNI DAN OD 12:00 DO 16:00

Vijeće mjesnog odbora Peščenica odobrava višekratno korištenje dvorane HRVATSKOJ UDRUZI PČELARA ”Pčelinjak” u terminima četvrtkom od 18:30h do 22h. 
i korištenje prostorije br.3 u terminu četvrtkom 18:00 do 22:00 , no kako je prostorija u tom terminu već zauzeta, Vijeće je suglasno kako će se prostorija koristi ukoliko bude slobodna.

 


Vijeće mjesnog odbora Peščenica odobrava višekratno korištenje dvorane MATICI UMIROVLJENIKA PEŠČENICA ŽITNJAK PODRUŽNICA DONJE SVETICE terminima 1. I 3. SUBOTA U MJESECU OD 18:00 DO 22:00
 i korištenje prostorije br.4 u terminu SRIJEDOM OD 14:00 DO 16:00

Vijeće mjesnog odbora Peščenica odobrava višekratno korištenje prostorije br.4 MATICI UMIROVLJENIKA PEŠČENICA ŽITNJAK, PODRUŽNICA PEŠČENICA u terminima utorkom od 16:00 do 20:00
 
Vijeće mjesnog odbora Peščenica odobrava višekratno korištenje prostorije br.6 HRVATSKOM ČASNIČKOM ZBORU GRADA ZAGREBA, PODRUŽNICA PEŠČENICA u terminima od ponedjeljka do petka od 10:00 do 14:00 te srijedom od 18:00 do 22:00 


 Vijeće mjesnog odbora Peščenica odobrava višekratno korištenje prostorije br.1/2 UDRUZI HRVATSKIH BRANITELJA “99. BRIGADE PEŠČENICA, ZAGREB u terminima od ponedjeljka do petka od 09:00 do 12:00 te ponedjeljkom i srijedom od 16:00 do 20:00 

Vijeće mjesnog odbora Peščenica odobrava višekratno korištenje dvorane samostalnoj umjetnici Ivani Jelavić, umjetničkoj organizaciji u terminima SUBOTOM od 10:00 do 14:00 

Vijeće mjesnog odbora Peščenica odobrava višekratno korištenje dvorane udruzi: SPORTSKA REKREACIJA “TRI GENERACIJE” u terminima PONEDJELJKOM OD 16:00 DO 18:00 I ČETVRTKOM OD 15:30 DO 17:30

Vijeće mjesnog odbora Peščenica odobrava višekratno korištenje dvorane i prostorija 1 i 2 u terminima : HAPKIDO KLUBU „AGRAM“
UTORAK, ČETVRTAK , PETAK OD 16:00 DO 20:00   PROSTORIJA 1/2
PONEDJELJAK, SRIJEDA, PETAK  OD 9:00-11:00    DVORANA
UTORAK OD 17:30-19:00   DVORANA
ČETVRTAK OD 17:30 – 18:30  DVORANA
[bookmark: _GoBack]


Svi korisnici prostorija dužni su se ponašati u skladu s preporukama Stožera civilne zaštite RH i HZJZ. Svi korisnici dvorane dužni su završiti s programom 10-tak minuta ranije te provjetriti i dezinficirati dvoranu.Za nadzor i provedbu propisanih epidemioloških mjera, odgovorne su isključivo udruge, klubovi i organizacije koje su podnijeli zahtjev za privremeno korištenje prostorija. Svi korisnici prostora obvezuju se postupati s pažnjom dobrog gospodar u korištenju prostorija te su obavezni prostor održavati i čistiti prostorije koje koriste


Ad 4. Razno: izvješća, pitanja i prijedlozi
	
	Predsjednik obavještava članove Vijeća o statusu Zaključaka donesenih na prethodnih sjednica.
1. Smeće u Kozarčaninovoj, tražili smo postavljanje zelenog otoka za stanare te izvid nadležnih službi i provjeru da li postoje spremnici za industrijski otpad, nadležne službe su bile u izvidu, čekamo rješenje
2. Koševi za otpatke Trpinjska, Branimirova, Divka Budaka-čekamo
3. Prometno ogledalo u Čerininoj-nemam nikakvu informaciju
4. Postavljanje klamerica ispred Melody bara-čekamo
5. Status predmeta Book bar terase-čekamo
6. Zabrana psima na adresi Galovićeva 2-čekamo
7. Svetice uspornici-čekamo
8. U plan komunalne infrastrukture uvrstiti rasvjetu u Galovićevoj
9. Uklanjanje betonskih žardinjera-po uputi ravnateljica i stručne suradnice Vinko Bek predano na postupanje


                                         Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	NINA ŠANTIĆ
	molim tražiti nadležne službe (Zrinjevac) status predmeta o Zaključku s druge sjednice održane 08.07.2021. o uklanjanju suhog bora na adresi Bistrička 11.
 

	DEAN JOKETOVIĆ
	Na tramvajskom stajalištu Zvonimirova/Harambašićeva razbijena je ograda te je predmetno stajalište jako usko, a vozila koja prometuju tuda voze se prilično brzo, upit nadležnim službama, Zagrebačkim cestama može li se staviti neki znak, obilježje na cesti, svjetlosna signalizacija ili zebra/crveni uspornik te od ZET-a tražiti popravljanje strgane ograde

	TOMISLAV HENDIJA
	Upit za postavljanje kartonske kutije za papir u prostorijama mjesne samouprave Njegoševa 10




Sljedeća sjednica zakazana za 09.11.2021 u 18:00


Dovršeno u 19:34 sati.

KLASA: KLASA:026-02/21-002/1718
URBROJ:251-06-11-1110-21-2
U Zagrebu,04. listopada. 2021.

Zapisnik sastavila:
Nina Šantić


									 Predsjednica
					           			 Vijeća Mjesnog odbora Peščenica
					      			             Nina Šantić v.r.
					
                                                                                                                
